Portugese konsul se vrou sterf in ongeluk in PE | Netwerk24
Portugese konsul se vrou sterf in ongeluk in PE
Deur Susan Ciliers 01 September 2019 17:48
Beth en John Vieira.Foto: Verskaf
Beth Vieira (83), vrou van John Vieira, die Portugese konsul in Port Elizabeth, is Saterdagaand ’n ongeluk in dié Oos-Kaapse stad dood.
Kapt. Sandra Janse van Rensburg, ’n polisiewoordvoerder in Port Elizabeth, sê die polisie ondersoek ’n saak van strafbare manslag.
John is ook in die ongeluk beseer en na ’n plaaslike hospitaal gebring, maar dit was teen Sondagmiddag laat nie seker hoe ernstig sy beserings is nie.
Volgens Janse van Rensburg het die ongeluk Saterdagaand omstreeks 21:00 in Buffelsfonteinweg gebeur. “Dis nog nie duidelik presies hoe die ongeluk gebeur het nie, maar ’n BMW en Volkswagen GTi was betrokke.”
Die Vieiras was in die BMW. Albei die insittendes in die ander voertuig is ook beseer en na ’n plaaslike hospitaal gebring.
Meer oor: Port Elizabeth | Motorongeluk